《深儿归自杭梅山弟有诗因次韵》
宋代·陈著

儿归喜欲泣，难说与他人。
老眼无湖海，初心有鬼神。
行将八十岁，别可又三春。
自信天堪靠，宁教做独民。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。